钦定古今图书集成/理学汇编/学行典/第246卷 > 廖标
## 钦定古今图书集成/理学汇编/学行典/第246卷 > 廖标

按《广西通志》：“廖标，字君如，岑溪人。崇祯壬午举于乡，
有孝行，居忧三年，不茹荤酒。邑苦兵荒，饥欲死，标力
请于官，作粥以赈，得活者甚众。时郁北遭兵，被难者
无所归，标为备雨笠，给以米，送之归里。岑故僻壤，邻
邑士绅避兵者辄徙食其家。有陆川庠生庞某者，女
年十六，有姿色。兵掠至岑，其父往赎，不许。标托以无”
嗣求置媵，许之。既赎标，令庞女与己女同寝；明旦送
还其父。阴德类如此。后为士弁宋国所害，邑人惜之，
请祀“乡贤。”